wickkiey/tamil-wikipedia-markdown huggingface dataset:
# மடு வீதி தேசிய வனம்


**மடு வீதி தேசிய வனம்** (*Madhu Road National Park*) என்பது வட இலங்கையில் அமைந்துள்ள ஒரு தேசிய பூங்கா ஆகும். இது மன்னார் கிழக்கில் கிட்டத்தட்ட தூரத்தில் அமைந்துள்ளது.  

மடு வீதிப் பகுதி வனவிலங்குகள் காப்பகம் என 28 சூன் 1968 அன்று *Fauna and Flora Protection Ordinance (No. 2) of 1937* சட்டத்தின் கீழ் வரையறுக்கப்பட்டது. வனவிலங்குகள் காப்பகம் பகுதியைக் கொண்டது.
# டிஜெம்பே


**டிஜெம்பே** (*Djembe*) என்பது மேற்கு ஆப்பிரிக்க நாடுகளில் பயன்படுத்தப்படும் தோலால் செய்யப்பட்ட இசைக் கருவி ஆகும். மாலியில் வாழும் பம்பாரா மக்கள் வெறும் கையால் இசைக்கும் கருவியாகும். இதன் ஒரு பகுதியில் ஆட்டின் தோல் கொண்டு போர்த்தப்பட்டு நீளமான கயிற்றால் இழுத்துக்கட்டப்பட்டிருக்கும். இதற்காகப் பயன்படுத்தப்படும் மரமானது *லென்கே* என்ற மரத்திலிருந்து எடுக்கப்படுகிறது. பம்பாரா மொழியில் *டிஜெ* என்றால் ஒன்றுகூடல் என்றும் *ம்பெ* என்றால் சமாதனம் என்று பொருள் கொள்ளப்படுகிறது. இதன் எடை 5 கிலோவிலிருந்து 13 கிலோ வரை உள்ளது. மாண்டின்கா மக்கள் இன மக்கள் இக்கருவியை தனித்துவமான இசையை இதன் மூலம் வரச்செய்து அனைவரையும் கவருகிறார்கள்.  

## வரலாறு
ஒரு வேடன் காட்டில் சிம்பன்சி ஒன்று அதன் குட்டி இறந்ததால் அதன் சோகம் தீர்க்க தன் வயிற்றில் தனது இரண்டு கைகளாலும் அடித்துக்கொண்டு கண்ணீர் விட்டதையும், பின்னர் சமாதானம் அடைந்ததையும் கண்டான். இதனைக்கண்ட வேடன் இந்த வாத்தியத்தைத் தயார் செய்ததாக செவிவழிச் செய்தி உள்ளது.
# நிக்கொலாய் கர்தசோவ்


**நிக்கொலாய் செமனோவிச் கர்தசோவ்** (*Nikolai Semenovich Kardashev*, , ஏப்ரல் 25, 1932 – 3 ஆகத்து 2019) சோவியத் ஒன்றிய, உருசிய வானியலாளர் ஆவார். இவர் இயற்பியலிலும் கணிதவியலிலும் முனைவர் பட்டம் பெற்றுள்ளார். இவர் மாஸ்கோவில் உள்ள உருசிய அறிவியல் கல்விக்கழக, பி. என். இலெபெதோவ் இயற்பியல் நிறுவனத்தின் உருசிய விண்வெளி மையத்தில் இணை இயக்குநராக இருந்தார்.  

இவர் 1955 இல் மாஸ்கோ அரசு பல்கலைக்கழகத்தில் பட்டம் பெற்றார். பின்னர் சுட்டெர்ன்பர்கு வானியல் நிறுவனத்தில் கல்வியைத் தொடர்ந்தார். இவர் அயோசிப் சாமுயிலோவிச் சுக்கிலோவ்சுகியின் கீழ் பயின்று 1960 இல் முனைவர் பட்டம் பெற்றார்.  

இவர் 1963 இல் [[குவாசார் சிடிஏ-102 ஐ ஆய்வு செய்தார். இவர் தான் சோவியத் ஒன்றியத்தில் முதன்முதலில் புவிக்கப்பாலான அறிதிறன் (சேதி) (SETI) ஆய்வில் ஈடுபட்டார். இவர் தன் ஆய்வில் சில பால்வெளி நாகரிகங்கள் நம்மைவிட பல பில்லியன் ஆண்டு காலம் முந்தியவை என்ற முடிவுக்கு வந்தார்,அத்தகைய நாகரிகங்களைத் தரம்பிரிக்கும் கர்தழ்சேவ் அளவுகோலை உருவாக்கினார். ஆற்ரல் நுகர்வைப் பொறுத்து மூன்று மட்டங்களாக அந்நாகரிகங்களைப் பகுத்தார்: அதில் வகை ஒன்று, புவிபோன்ற ஏறத்தாழ, 4 எர்க்/செக் (4 × 10<sup>12</sup> வாட்) அளவுக்கு ஆற்றல் நுகர்வுள்ள தொழில்நுட்ப வளர்ச்சி கொண்ட கோள்வாழ்க்கை நாகரிகம் ஆகும். அதில் வகை இரண்டு, தன் சூரிய ஆற்றலைப் பதப்படுத்தும் அளவுக்கு திறம்வாய்ந்த நாகரிகம் ஆகும். அதில் வகை மூன்று, தன் பால்வெளியளவு ஆற்றலைப் பயன்படுத்தும் நாகரிகம் ஆகும்.  

அமெரிக்கச் சேதி திட்டங்களை விட சீரிய உருசியச் சேதி திட்ட முயற்சிகள் சில ஆண்டுகல் முந்தியதாகும் என்பது இங்கே குறிப்பிட்த்தக்கது. இத்துறை சார்ந்த பிற சோவியத வல்லுனர்களாக விசேவோலோத் திராய்த்சுகியும் அயோசிப் சாமுயிலோவிச் சுக்கிலோவ்சுகியும் (இவர் கரதழ்சேவின் முன்னாள் பேராசிரியர்) திகழ்கின்றனர்.  

இவர் 1976 திசம்பர் 12 இல் சோவியத் ஒன்றிய அறிவியல் கல்விக்கழகத்தின் பொது இயற்பியல், வானியல் பிரிவின் இணை உறுப்பினராகத் தேர்வு ஆனார். இவர் உருசியக் கல்விக்கழகத்தின் முழு உறுப்பினராக 1994 மார்ச்சு 21 இல் தேர்வானார். மேலும் 2014 இல் தெமிதோவ் பரிசும் பெற்றுள்ளார்.  

## வெளியீடுகள்

-
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/கட்டுரை முற்பதிவு

| **<font color="white">போட்டி</font>** | **<font color="white">உரையாடல்</font>** | **<font color="white">புள்ளிவிபரம்</font>** | **<font color="white">விதிகள்</font>** | **<font color="white">பரிசுகள்</font>** | **<font color="white">முற்பதிவு</font>** | **<font color="white">தலைப்புகள்</font>** | } |
| --- | --- | --- | --- | --- | --- | --- | --- |
---
இப்பக்கத்தில் நாட்களின் கீழே, நீங்கள் விரிவாக்கவுள்ள கட்டுரைகளைக் குறிப்பிட்டு முற்பதிவு செய்யலாம். இங்குள்ள பட்டியலில் இருந்து, ஏற்கனவே விரிவாக்கம் நடைபெற்றிராத கட்டுரைகள் தெரிவு செய்ஒயப்ருபட வேண்டும். நேரத்தில் ஒருவர் மூன்று கட்டுரைகளை மட்டுமே முற்பதிவு செய்து வைக்கலாம். ஒரு கட்டுரை முற்பதிவு செய்யப்பட்டு பத்து நாட்கள் கடந்தால் அது நீக்கப்படும். முற்பதிவு செய்தால் அருகில் கையொப்பம் இடுங்கள்.  

நீங்கள் குறிப்பிட்டிருக்கும் 3 கட்டுரைகளில் ஒன்றை விரிவாக்கி சமர்ப்பித்த பின்னர், வேறொரு கட்டுரையை முற்பதிவு செய்யலாம்.  
---
# கே. எஸ். ராதாகிருஷ்ணன்



**கே.எஸ். இராதாகிருஷ்ணன்** (*K. S. Radhakrishnan*) ஓர் தமிழக அரசியல்வாதி திராவிட முன்னேற்ற கழகத்தின் செய்தி தொடர்பாளராக பணியாற்றி வந்தவர். இவர் ஒரு வழக்கறிஞர். மனித உரிமைகள் மற்றும் சுற்றுச்சூழல் ஆர்வலராகவும், எழுத்தாளராகவும் இயங்கி வருகிறார். பல நூல்களை எழுதியுள்ள இவர், கதைசொல்லியின் இணை ஆசிரியராகவும், சமூக வலைதளங்களில் ஈடுபாட்டுடன் செயல்பட்டு வருவதோடு, தொலைக்காட்சி விவாதங்களிலும் பங்கேற்கிறார். 21 அக்டோபர் 2022 அன்று இவர் திமுகவின் அடிப்படை உறுப்பினர் பதவியிலிருந்து தற்காலிகமாக நீக்கப்பட்டார்.இவர் ஆகஸ்டு 2025ல் அமித் சா முன்னிலையில் பாரதிய ஜனதா கட்சியின் இணைந்தார்.  

## பிறப்பும் கல்வியும்
தென்காசி மாவட்டம், குறிஞ்சாங்குளம் கிராமத்தில் பிறந்தவர்  

## அரசியல் களம்
காமராசர், மு. கருணாநிதி, ஈ. வெ. கி. சம்பத், பழ. நெடுமாறன், வைகோ போன்ற தமிழகத்தின் தலைவர்கள், கவிஞர் கண்ணதாசன், தமிழக விவசாயிகள் சங்க தலைவர் நாராயணசாமி நாயுடு ஆகியோருடன் தொடர்பில் இருந்தவர். 23 ஆண்டுகளுக்கு முன்பாகவே, தமிழக அரசியல் கட்சிகளில் முதன்முறையாக செய்தித்தொடர்பாளராக நியமிக்கப்பட்டவர். 49 ஆண்டுகால அரசியல் வாழ்வில் பல்வேறு போராட்டங்களில் கலந்துகொண்டு சிறைக்குச் சென்றவர். 1989 மற்றும் 1996 ஆண்டுகளில் நடந்த சட்டமன்றத்தேர்தலில் கோவில்பட்டி தொகுதியில் போட்டியிட்டார். விடுதலைப்புலிகள் இயக்கத்தின் தலைவர் பிரபாகரன், ஆரம்பக்கட்டத்தில் வெளியுலகிற்கு முகம்காட்டாமல், தலைமறைவு வாழ்வில் இருந்தபோது, இவரோடு தங்கியிருந்தார்.  

## வகித்த பொறுப்புகள்
தற்சமயம் இந்திய வழக்கறிஞர்கள் சங்கத்தின் தமிழகப்பிரிவின் இணைச்செயலாளராக இருக்கும் இவர், அரசு அமைத்த பல்வேறு விசாரணை கமிஷன்களிலும் வழக்கறிஞராக ஆஜராகியுள்ளார். கடந்தகாலத்தில் இவர் வகித்த முக்கிய பொறுப்புகளில் சில:  
- தமிழ்நாடு நுகர்பொருள் வாணிபக்கழகம் மற்றும் தமிழ்நாடு தொழில் கழகத்தின் சட்ட ஆலோசகர்.
- கொச்சி துறைமுக கழகத்தின் மத்தியஸ்த அமைப்பின் நடுவர்.
- 12 வருடங்கள் மத்திய திரைப்பட தணிக்கை துறையின் உறுப்பினர்.
- மத்திய சுற்றுச்சூழல் அமைச்சகத்தின் ஆலோசனைக்குழு உறுப்பினர்.
- மத்திய அரசின் ரயில்வே அமைச்சகத்தின் பயணிகள் நலவாரியத்தின் உறுப்பினர்.
- ஒன்றிய அரசின் தொழிலாளர் நல அமைச்சகத்தின் கீழுள்ள குழந்தைத்தொழிலாளர் மற்றும் தொழிலாளர் கல்விக்கான மத்திய ஆலோசனை வாரியத்தின் உறுப்பினர்.

## எழுத்தாளராக
எழுத்து மற்றும் இலக்கியங்களில் ஈடுபாடு கொண்ட கே.எஸ்.ஆர் அவர்கள், கதைசொல்லி எனும் காலாண்டு இலக்கிய இதழை திரு.கி.ராஜநாராயணன் உடன் இணைந்து நடத்திவுருகிறார். மேலும், தற்கால சமூகப்பிரச்சனைகள் குறித்து பல நூல்களை எழுதி வெளியிட்டுள்ளார். அவற்றுள் சில:  
- உரிமைக்கு குரல் கொடுப்போம்
- மனித உரிமைகள் என்றால் என்ன?
- நிமிர வைக்கும் நெல்லை
- தமிழ்நாடு 50
- கரிசல் காட்டில் கவிதை சோலை பாரதி
- கனவாகிப் போன கச்சத்தீவு
- ஈழத் தமிழர் பிரச்சினை
- சேதுக் கால்வாய் – ஒரு பார்வை
- தூக்குக்கு தூக்கு
- முல்லைப் பெரியாறு
- மனித உரிமைச் சட்டங்களும் சில குறிப்புகளும்
- தமிழ்நாடு சட்ட மேலவை
- திமுகவும் சமூக நீதியும்
- Eelam Tamil’s Issue
- Impunity in Sri Lanka
தமிழக நதி நீர் பிரச்சினைகள், மத்திய-மாநில உறவுகள், தமிழக விவசாயிகளின் போராட்டம், பாஞ்சாலங்குறிச்சி சீமை சரிதம், Aspects of Democracy & Concepts, தினமணி கட்டுரைகள் தொகுப்பு என இவரின் நூல்கள் அச்சில் உள்ளன.
# சங்கர் கோசு


**பண்டிட் சங்கர் கோசு** (Shankar Ghosh) (10 அக்டோபர் 1935 &#x2013; 22 சனவரி 2016) இந்துஸ்தானி இசையின் பருகாபாத் கரானாவைச் (பாடும் பாணி) சேர்ந்த இந்திய கைம்முரசுக் கலைஞராவார். இவர் அவ்வப்போது இந்துஸ்தானி பாடகராகவும் இருந்தார். அதில் இவர் பாட்டியாலா கரானைவைப் பின்பற்றினார். இந்தியாவின் தேசிய இசை, நடனம் மற்றும் நாடக அகாடமியான சங்கீத நாடக அகாடமி, பயிற்சி பெற்ற கலைஞர்களுக்கு வழங்கப்படும் மிக உயர்ந்த இந்திய அங்கீகாரமான 1999-2000 சங்கீத நாடக அகாடமி விருது இவருக்கு வழங்கியது.  

## ஆரம்பகால வாழ்க்கையும் பயிற்சியும்
இவர் கொல்கத்தாவின் பண்டிட் கியான் பிரகாசு கோசின் கீழ் 1953 ஆம் ஆண்டில் பயிற்சி மேற்கொள்ளத் தொடங்கினார். இவர் கைம்முரசு குழுமங்களின் கருத்துக்கு முன்னோடியாக இருந்தார். இதில் பல கைம்முரசு கலைஞர்கள் ஒரே தாளங்களை வாசிக்கும் ஒரு பாரம்பரியம் இவரால் முன்வைக்கப்பட்டது.  

## தொழில்
இவர் 1960களில் சரோத் மேதையான உஸ்தாத் அலி அக்பர் கானுடன் அமெரிக்காவிற்கு சுற்றுப்பயணம் செய்யத் தொடங்கினார். மேலும் நல்ல வரவேற்பையும் பெற்றார். மேலும் பல ஆண்டுகளில் இவர் பண்டிட் ரவி சங்கர், உஸ்தாத் விலாயத் கான், பண்டிட் நிகில் பானர்ஜி, சரன் ராணி, பண்டிட் வி. ஜி ஜாக் ஆகியோருடனும் வெளிநாடுகளுக்கு சுற்றுப்ப யணம் மேற்கொண்டார். இந்தியாவில் இவர் உஸ்தாத் படே குலாம் அலிகான், பண்டிட் ஓம்கர்நாத் தாக்கூர், பண்டிட் வினாயக்ராவ் பட்வர்தன், கிரிஜா தேவி , பேகம் அக்தர் போன்றோர்களிடமும் தனது இசைப்பயணங்களை மேற்கொண்டார். இவர் வெளிநாட்டில் இருந்த காலத்தில் *கிரெக் எல்லிஸ்*, *பீட் லோக்கெட்*, *ஜான் பெர்கமோ* போன்ற கலைஞர்களுடன் இணைந்து நிகழ்ச்சிகளை நிகழ்த்தினார்.  

ஐ.டி.சி இசை ஆராய்ச்சிக் கழக விருது, உஸ்தாத் ஹபீஸ் அலிகான் விருது போன்ற விருதுகளைப் பெற்றுள்ளார். மூன்று தசாப்தங்களாக கைம்முரசு கற்பித்த இவர், கொல்கத்தா, பாரிஸ் மற்றும் பான் போன்ற நாடுகளிலுள்ள நிறுவனங்களில் கற்பித்தார்.  

## தனிப்பட்ட வாழ்க்கை
இவர் பாட்டியாலா கரானாவின் இந்துஸ்தானி பாடகரான சஞ்சுக்தா கோசு என்பவரை மணந்தார். இவர்களுக்கு கைம்முரசு மேதையான விக்ரம் கோசு என்ற ஒரு மகன் இருந்தார். அலி அக்பர் கான், பண்டிட் ரவிசங்கர் போன்ற இசை மேதைகளுடன் தொடர்ந்து நிகழ்த்தினார்..  

## இறப்பு
இதயக் கோளாறு காரணமாக இவர் மருத்துவமனையில் அனுமதிக்கப்பட்டு 22 சனவரி 2016 அன்று இறந்தார்.
# குரோனிது இலியூபார்சுகி


**குரோனிது அர்க்கதியேவிச் இலியுபார்சுகி** (*Kronid Arkadyevich Lyubarsky*, ; 4 ஏப்பிரல் 1934, – 23 மே 1996) ஓர் உருசிய இதழியலாளரும் மாந்த உரிமைப் போராளியும் அரசியல் கைதியும் ஆவார்.  

## தொடக்கநிலை வாழ்க்கைப்பணி
இவர் 1934 ஏப்பிரல் 4 இல் சோவியத் ஒன்றியத்தில் உள்ள பிசுகோவில் பிறந்தார். இவர் மாஸ்கோ அரசு பல்கலைக்கழகத்தில் 1956 இல் பட்டம் பெற்றார். இவர் சோவியத் ஒன்றிய அறிவியல் கல்விக்கழகத்தின் அனைத்து ஒன்றிய அறிவியல் தொழில்நுட்பத் தகவல் நிறுவனத்தில் வானியற்பியலாளராகப் பணிபுரிந்தார். இவரது ஆய்வுகள் வால்வெள்ளிகளிலும் வானியற்பியலிலும் அமைந்தது. இவர் சோவியத் ஒன்றிய செவ்வாய்த் தேட்ட கோளிடைப் பயணத் திட்டத்திலும் பணிபுரிந்தார். இவர் வானியற்பியலில் பலநூல்களை எழுதியதோடு பல நூல்களை மொழிபெயர்க்கவும் செய்தார். பிரெட் ஆயிலின் நூல் இவற்றில் குறிப்பிடத் தகுந்தது.  

## மாந்த உரிமைச் செயல்பாடுகள்

## புலம்பெயர்வு

## பிந்தை சோவியத் உருசியா
சோவியத் ஒன்றியத் தகர்வுக்குப் பிறகு இவர் உருசியாவுக்குத் திரும்பிவந்து 1992 இல் தன் குடியுரிமையைப் பெற்றார்.  

### இறப்பும் தகைமையும்

இவர் இந்தோனேசியாவில் விடுமுறைச் சுற்றுலாவில் இருந்தபோது மாரடைப்பால் 1996 மே 23 இல் தன் 61 ஆம் அகவையில் இறந்தார்.  

இவர் இணையத்தில் *USSR News Brief* (உருசியம்:Vesti iz SSSR) எனும் திங்களிருமுறை வரலாற்று இதழை உருசிய மொழியில் மூனிச்சில் இருந்து நடத்தினார் . இது சோவியத் ஒன்றியத்தின் 1978 முதல் 1987 வரையிலான காலகட்ட வரலாற்றாசிரியர்களைப் பற்றியும் மாந்த உரிமைச் செயல்முனைவுப் போராளிகளைப் பற்றியும் சிறிதும் பெரியதுமான பல அறிக்கைகள் இடம்பெற்றன. (கீழே வெளி இணைப்புகளில் காண்க).  

இவரது 1976 முதல் 1992 வரையிலான தொடக்க கால மாந்த உரிம்மைப் போராட்ட வாழ்க்கை 2000 இல் அவர்து இறப்புக்குப் பின்னர் பன்னாட்டுப் ஊடகப் பதிப்பு நிறுவனத்தால் ஏற்று நினைவுகூரப்பட்டது. இவரை கடந்த ஐம்பது ஆண்டுகளின் உலக ஊடக விடுதலை வீரராக அறிவித்தது.  

## நூல்தொகை

- 
- 
- 
- 
- 
- (publicly available unabridged Russian text)
-
# விக்கிப்பீடியா:சான்று தேவை



அளித்து, ஆதரவாளிப்பதற்காக வார்ப்புரு முயற்சிக்கிறது.]]  

விக்கிப்பீடியா உள்ளடக்கங்கள் யாவும் மெய்யறிதன்மையைக் கொண்டிருக்கின்றன என்பதை உறுதிப்படுத்த, யாரும் <code></code> என்ற வார்ப்புருவை இடுவதன் மூலம் மேற்கோள் இல்லையென கேள்விக்குட்படுத்தலாம். இதனை இன்னும் சிறப்பாகச் செய்வதாயின் என்பதனூடாகச் செய்யலாம்.  

தற்போது கட்டுரைகள் சான்றுகள் தேவைக்காக குறிப்பிடப்பட்டுள்ளன. நீங்கள் இவற்றுக்கு சான்றுகள் இணைப்பதன் மூலம் அவற்றின் எண்ணிக்கைளைக் குறைத்து, நிறைவேறாது எஞ்சிக்கிடக்கும் பணிகளைக் குறைக்கலாம்!
# முழூடாத துளை



**முழூடாத துளை** என்பது வேலைபொருளின் மறுபக்கத்தை சிதைக்காமல், ஒரு குறிப்பிட்ட ஆழத்திற்கு மட்டும் குடையப்படும் துளை ஆகும். அதாவது முழுமையாக ஊடுருவப்படாத துளையைதான் முழூடாத துளை ஆகும். இவ்வாறு துளையிடப்பட்ட வேலைபொருளின் மறுபக்கத்தில், அந்த துளையை காண இயலாது.  

## மேலும் பார்க்க
- முழூடு துளை
# விக்கிப்பீடியா:பங்களிப்பாளர் அறிமுகம்/சீனிவாசன்


**த. சீனிவாசன்**, காஞ்சிபுரத்தைச் சேர்ந்தவர். பல கட்டற்ற மென்பொருட்களை உருவாக்குவதுடன் கட்டற்ற மென்பொருள் தத்துவம் குறித்த விழிப்புணர்வையும் கூட்டி வருகிறார். 2016ம் ஆண்டு கூகுள் நிறுவனத்தின் எழுத்துணரியையும் விக்கி மூலத்தையும் இணைக்க இவர் எழுதிய OCR4wikisource நிரல், இந்திய மொழிகளின் விக்கிமூலம் திட்டத்தில் ~9,00,000 பக்கங்களைச் சேர்க்க உதவியது. பொதுவகத்தில் படங்களை மொத்தமாகப் பதிவேற்றுதல், பல்வேறு விக்கி துப்பரவுப் பணிகள் செய்தல் என இவர் எழுதிய நிரல்கள் பயன் மிக்கவை. தமிழில் கட்டற்ற உரிமையில் தமிழக வரைபடங்கள், உரைதிருத்தி, உரை ஒலி மாற்றி ஆகியவற்றை உருவாக்க, ஆய்வுகளைச் செய்து வருகிறார். விக்கிமூலம் மற்றும் பிற திட்டங்களுக்கு இவரது பங்களிப்பைப் பாராட்டி, 2016ம் ஆண்டுக்கான தமிழ்க் கணிமைக்கான சுந்தர ராமசாமி விருது வழங்கப்பட்டுள்ளது.
# அங்கம்மெடில்லை தேசிய வனம்


**அங்கம்மெடில்லை தேசிய வனம்** (*Angammedilla National Park*) இலங்கையில் உள்ள ஒரு தேசிய பூங்காவாகும். இப்பகுதி தேசிய வனமாக 6 சூன் 2006 அன்று அறிவிக்கப்பட்டது. ஆரம்பத்தில் இது மின்னேரியா-கிரித்தலை சரணாலயத்தில் வன ஒதுக்கிடமாக 12 பெப்ருவரி 1988 அன்று அறிவிக்கப்பட்டது. இவ்வனம் பராக்கிரம சமுத்திரத்தின் வடிநிலத்தை பாதுகாக்கும் நோக்கில் அமைந்துள்ளது.
# உள்ளான் (பேரினம்)



**பொய்க்கால் உள்ளான்** (*Stilt*) என்பது நீர்வாழ் பறவைகளில் ஒன்றான உள்ளான் என்ற பறவையின் பொதுப்பெயரில் குறிக்கப்படுபவையாகும். இதன் குடும்பப்பெயர் ரெகொர்விசொடியிசு (Recurvirostridae) என்பதாகும். இவற்றுள் பல இனங்கள் காணப்படுகின்றன. இவை பொதுவாக நீர்நிலைகளின் ஓரங்களில் அதிக அளவு காணப்படுகின்றன. இவை நீரில் காணப்படும் சிறிய பூச்சி, மற்றும் சிறிய வண்டுகள் போன்றவற்றைப் பிடித்து உட்கொள்ளுகொன்றன. இதன் கால்கள் நீளமாகவும், அலகுப்பகுதி நீண்டு வளைந்தும் காணப்படுகின்றன.  

இவற்றுள் 2 பேரினத்தில், 6 சிறிய இனங்களாகப் பிரிக்கப்பட்டிருந்தாலும் நெடுங்கால் உள்ளான் மற்றும் ஹவாய் உள்ளான் போன்றவை எப்போதாவது இதன் கிளை இனங்களாகவே கருதப்படுகிறது.  

இவை ஆந்திரப் பிரதேசம் மாநிலத்தில் மேற்கு கோதாவரி மாவட்டம் கொல்லேறு ஏரிப் பகுதிகளில் காணப்படுகின்றன.  

## இனங்கள்
- *கட்டு விரியன் உள்ளான்* (Banded stilt)
  - *கருப்பு உள்ளான்* (Black stilt)
  - ஹவாய் உள்ளான்'' (Hawaiian stilt)
  - கருப்பு கழுத்து உள்ளான்'' (Black-necked stilt)
  - வெள்ளைத் தலை உள்ளான்'' (White-headed stilt)
  - நெடுங்கால் உள்ளான்'' (Black-winged stilt)
# கோவை ஆர் எச் - 2



**கோவை கலப்பின நெல் - 2** (*CORH 2*) என்பது வீரியம் மிகுந்த ஒட்டு நெல் வகையாகும். ஐ. ஆர். 58025 ஏ (*IR 58025 A*) என்ற ஆண் மலட்டுத்தன்மை கொண்ட பெண் இரகத்தையும், சி 20 ஆர் (*C 20 R*) என்ற ஆண் இரகத்தையும் இயற்கை முறையில் ஒட்டச் சேர்த்து கிடைக்கப்பெறும் நெல் வகையான இது, 125 நாட்களில் அறுவடைக்கு தயாராகும் குறுகியகால நெல் வகையாகும்.  

## மகசூல்
1000 தானிய நெல்மணிகளின் எடை 23.77 கிராம் உள்ள இது, ஒரு எக்டேருக்கு சராசரியாக 6100 கிலோ மகசூலாக தரக்கூடியதாகும். நடுத்தரத் தானிய அமைப்புடைய இந்நெல் இரகம், நடுத்தரக் குட்டைத் தன்மைகொண்ட நெற்பயிராகவும், மற்றும் உயர் விளைச்சல் தரும் சிறப்பு இரகமாகவும் கருதப்படுகிறது. அரிசி, வெண்ணிறமுடையதாகும்.  

## இவற்றையும் காண்க
- கோவை ஆர் எச் - 1
- கோவை ஆர் எச் - 3
- கோவை ஆர் எச் - 4
# மயில் வாகனம்



**மயில்வாகனம்** என்பது இந்து சமயப் புராணங்களின்படி இறைவன் முருகனின் வாகனமாகும். இதனால் முருகனை வணங்குவோர் தங்கள் பிள்ளைகளுக்கு மயில்வாகனம் என பெயர் சூட்டும் வழக்கம் உள்ளது. இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக மயில்வாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் மயில்வாகன உற்சவமும் ஒன்று.  

இவ்வாறு மயில்வாகனத்தில் கடவுளர் ஊர்வலம் வருதலை மயில்வாகன சேவை என்று அழைக்கின்றனர்.  

## வாகன அமைப்பு
மயில்வாகனமானது மரத்தால் செய்யப்படுகிறது. வாயில் ஒரு பாம்பைக் கவ்வியபடி உள்ளவாறு மயில் நின்ற நிலையிலும், தோகைகளை விரிக்காமல் சாதாரணமாக தொங்கவிட்ட நிலையில் இருப்பது போலும் செய்யப்படுகிறது. மயில்மீது உற்சவரை அமர்த்த ஏதுவாக தாங்கு பலகைகள் கூடுதலாக அமைக்கப்படுகின்றன.  

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்

## ஆதாரங்கள்
# பிரத்தியங்கிரா தேவி கோயில், ஒசூர்


**மகா பிரத்தியங்கர காளிகா ஆலயம்** (**Maa Pratyangira Kalika Alayam**) என்பது தமிழ்நாட்டின் ஒசூரில் இரண்டாவது சிப்காட் பகுதியில் மோரனப்பள்ளி என்ற பகுதியில் அமைந்துள்ள ஒரு கோயிலாகும். இக்கோயிலின் இராசகோபுரத்தில் பிரம்மாண்டமான பிரத்தியங்கரா தேவியின் சிலை அமைக்கப்பட்டுள்ளது. இக்கோயிலுக்கு வார இறுதியிலும், வார நாட்களிலும் பலர் வருகின்றனர். இக்கோயிலில் பிரத்தியங்கிரா தேவி , சரபேசுவரர், நரசிம்மர், மாரியம்மன் ஆகிய தெய்வங்களுக்கு சந்நிதிகள் அமைந்துள்ளன.  

இக்கோயில் விசாலமான இடத்தில் கட்டப்பட்டுள்ளது. பக்தர்கள் கோயிலுள் நுழைய சிம்ம வாய் வாசல் உள்ளது. பக்தர்கள் பிரத்தியங்கிரா தேவிக்கு மாலைகள் வைத்தும், தேவியின் பாதங்களில் நெய் விளக்கு ஏற்றியும் வணங்குகிறார்கள்.  

## படக்காட்சியகம்
# நிலையான வலைப்பக்கம்


ஒரு நிலையான வலைப்பக்கம் சேமிக்கப்பட்ட பக்கத்தை அப்படியே பயனர்க்கு அனுப்பப்படுகிறது, இதற்கு மாறாக மாறும் வலை பக்கங்கள் ஆனது வலைச் செயலி மூலம் உருவாக்கப்படும் பக்கத்தை பயனர்க்கு அனுப்பப்படுகிறது.  

இதன் விளைவாக, ஒரு நிலையான வலைப்பக்கம் ஆனது அனைத்து பயனர்களுக்கும் சேமிக்கப்பட்ட பக்கதில் உள்ள அதே தகவல், அத்தகைய பதிப்புகள், நவீன திறன்களை கொண்ட வழங்கி (Server) மூலம் ஆவணதின் பல்வேறு பதிப்புகள் மற்றும் ஆவணத்தின் மொழி என்பன கட்டமைக்கப்பட்ட முறையில் காண்பிக்கும்.  

ஒரு நிலையான வலைப்பக்கங்கள் அநேகமாக மீயுரைக் குறியிடு மொழி (HTML) பக்க கோப்புகளாக சேமிக்கப்பட்டு வலை வழங்கி மீயுரை பரிமாற்ற நெறிமுறை (HTTP) மூலம் கிடைக்கும் படி வைத்திருக்கும் ("URL கள் ஆனது அநேகமாக ".HTML" என்று முடியாவிடின் நிலையான வலைப்பக்கமாக இருக்காது). எனினும், உதிரி விளக்கங்கள் ஆகா, வலை பக்கங்கள் தரவுத்தளத்தில் சேமிக்கப்பட்டு இருக்கலாம், மேலும் வார்ப்புருவை (template) பயன்படுத்தி வடிவமைக்கப்பட்டதும் வழங்கி மூலம் பகிரப்படலாம் இருந்தும் பக்கம் மாறாமால் இருக்கும் அது சேமிக்கப்பட்ட அடிப்படையில் காண்பிக்கும்.  

நிலையான வலைப்பக்கங்கள் ஆனது ஒருபோதும் மாறாத அல்லது அரிதாக மேம்படுத்த வேண்டிய தேவை உள்ள பக்கங்களுக்கு மிகவும் பொருத்தமானதாக இருக்கும். பெரும் எண்ணிக்கையில் நிலையான பக்க கோப்புகளை பராமரித்தல் என்பது தானியங்கி கருவிகள் இல்லாமல் சாத்தியமற்றதாகும். இதன் தனிப்பயனாக்கம் அல்லது பரிமாற்றம் வாடிக்கையாளர் கட்டுப்பாடு ஊடக இயங்கும்.  

நிலையான வலைப்பக்கதின் நன்மைகள்:  
- மாறும் வலை பக்கங்கள் காட்டிலும் மேம்படுத்தப்பட்ட பாதுகாப்பு வழங்குகிறது
- மாறும் வலைத்தளங்களுடன் ஒப்பிடும் போது இறுதி பயனர்களுக்கு மேம்படுத்தப்பட்ட செயல்திறன்
- பக்கங்கள் இலவசமாக GitHub இல் பக்க வசதியை பயன்படுத்தி சேமித்து கொள்ளலாம்.
நிலையான வலைப்பக்கதின் குறைபாடுகள்:  
- மாறும் செயல்பாடுகளை தனியாக சேர்க்க வேண்டும்
# போதைமலை

**போதைமலை** என்பது தமிழ்நாட்டின் நாமக்கல் மாவட்டம், இராசிபுரம் அருகே உள்ள ஒரு மலையாகும். இந்தமலை கடல்மட்டத்தில் இருந்து, 700 மீட்டர் உயரத்தில் உள்ளது.  

இந்த மலையில் பழங்குடியின மக்கள் பெருமளவில் வாழ்ந்து வருகின்றனர். இங்கு நடுக்காடு, தெற்குகாடு, குறிஞ்சூர், கீழூர், மேலூர், கெடமலை போன்ற கிராமங்கள் உள்ளன. இந்த மலையில் பிரதானமான தொழிலாக விவசாயம் இருந்துவருகிறது. இந்த மலைக்குச் செல்ல சாலை வசதி இல்லாததால் மிகவும் பின்தங்கிய நிலையிலேயே இப்பகுதி உள்ளது. தேர்தல் காலங்களில் வாக்குப் பதிவு இயந்திரங்கள் போன்றவை இங்கு தலைச்சுமையாகவே கொண்டு செல்லப்பட்டு வருகிறது. இதனால் இந்த மலைக்கு சாலை வசதி ஏற்படுத்த வேலைகள் நடந்து வருகின்றன.
# பதாரா குரு


**பதாரா குரு** அல்லது **தேவதா பதாரா குரு**, இந்தோனேசிய இந்து சமயத்தில், அவர்களது முழுமுதற்கடவுளைக் குறிப்பிடப் பயன்படும் சொல்லாடலாகும். இந்தோனேசியாவின் சில இடங்களில், இந்து மரபின் தேவகுரு பிரகஸ்பதியைக் குறிக்கப்பயன்படும் இப்பெயர், இன்னும் சில இனக்குழுக்களிடம் சிவனைக் குறிக்கப் பயன்படுகின்றது.  

## சாவகத் தொன்மம்

சாவகத்தில் புழங்கும் தொன்மங்களின் படி, மகாதேவனின் அம்சமாக, கஹ்யாங்கனை ஆளும், முழுமுதற் பரம்பொருளே பதாரா குரு. பதாரி உமாவின் கணவரான பதாரா குரு, கோரைப்பற்களும் நீலக்கழுத்தும், நொண்டிக் கால்களும் கொண்டவர். நந்தினிப்பசுவை வாகனமாகக் கொண்ட பதார குருவுக்கு, சங்யாங் மாணிக்கமயன், சங்யாங் சதுர்புஜ, சங்யாங் ஓதிபதி, சங்யாங் ஜகத்நாத, நீலகண்ட, திரிநேத்ர, கிரிநாத போன்ற பல பெயர்கள் உண்டு.  

துங்காலுக்கும், தேவி ரேகதாவதிக்கும் மகனாகப் பிறந்த பதாரா குருவுக்கு, சங்யாங் புங்குங், சங்க்யாங் இஸ்மயன் என்று இரு சகோதரர்கள். ரேகதாவதி இட்ட முட்டையிலிருந்து பிறந்த புங்குங், இஸ்மயன், குரு ஆகிய மூவரையும், முறையே அசுரர், மனிதர், தேவர் ஆகியோரை ஆள்வதற்காக துங்கால் படைத்ததாக சாவகக் கதைகள் விவரிக்கின்றன.  

பதாரா சம்பு, பதாரா பிரஹ்மா, பதாரா இந்த்ர, பதாரா பாயு, பதாரா விஷ்ணு, பதாரா கால, ஹனோமான் ஆகியோர் பதாரா குருவின் மைந்தர்கள் என்று, சாவக நிழலாட்டக்கலை மரபுரைகள் பாடுகின்றன.  

## பதக் தொன்மம்
தென் சுமாத்திராவின் பதக் இனக்குழுமங்களில் காணப்படும் தொன்மங்களின் படி, பரம்பொருள் *தேவதா அசிஅசி* (சிவன்) , *மனுக்பதிய ராஜா* எனும் கோழியாகத் தோன்றி இட்ட மூன்று முட்டைகளில் இருந்து, பதாரா குருவும், அவரது இரு சகோதரர்களான தேவதா சூரிபாதனும், தேவதா மங்கலபூலனும் தோன்றினார்கள். *சிவோரி போர்த்தி பூலன்* எனும் தேவியை மணந்த அவருக்கு, இரு மகன்களும், இரு மகள்களும் பிறந்தனர். இவர்களே, பூவுலகில் தோன்றிய மனித இனத்தின் மூதாதையர் ஆனார்கள். மூலஜாதி நாபோலன், ஞானம், நீதி, அரசநீதி, அறிவு, தலைவிதி முதலியவற்றை ஆளும் வரத்தை பதாரா குருவுக்கு அளித்தார். ஹரி அரா மரம் வளர்கின்ற ஏழடுக்கு மாளிகையில் வதியும் பதாரா குரு, கப்பல் வடிவிலான மூவண்ணத் தலைப்பாகையும், கறுப்புச் சால்வையும் அணிந்து, கையில் தராசு ஒன்றுடன், கருநிறக் குதிரையில் வீற்றிருப்பார்.  

## பூகித் தொன்மம்
சுலாவெசியில் வாழும் பூகிக்களின் மரபுரைகளின் படி, சங் பதோலோக்கிற்கும் தது பலிங்கெக்கிற்கும் பிறந்த பதாரா குரு, பூவுலகு முழுவதும் மனிதர் நிரம்பவேண்டும் என்பதற்காக தோற்றுவிக்கப்பட்டவர். அவரது தேவியான *வே நைலிகிக் திமோக்*கிற்கு ஒரு பிறந்த ஒரு மகனும், அவரது ஐந்து ஆசை நாயகியருக்குப் பிறந்த பத்திற்கும் மேற்பட்ட பிள்ளைகள் மூலமும் உலகில் உயிர்கள் தளைத்தன.  

## மேலும் காண
- அசிந்தியன்
- சாவகத் தொல்நெறி
- இந்தோனேசிய இந்துநெறி

## உசாத்துணைகள்
# குற்றம் 23


***குற்றம் 23 *** என்பது 2017 ஆண்டைய ஒரு தமிழ் குற்றவியல் சாகசத் திரைப்படமாகும். இப்படத்தை அறிவழகன். இயக்கியுள்ளார். இப்படத்தில் அருண் விஜய் மஹிமா நம்பியார் ஆகியோர் முதன்மைப் பாத்திரங்களை ஏற்று நடித்துள்ளனர். மேலும், வம்சி கிருஷ்ணா, அரவிந்த் ஆகாஷ், தம்பி ராமையா ஆகியோரும் நடித்துள்ளனர். இப்படத்தை அருண் விஜய் மற்றும் இந்திர் குமார் ஆகியோர் இணைந்து தயாரித்துள்ளனர். படத்திற்கு விஷால் சந்திரசேகர் இசையமைத்துள்ளார். இப்படம் 2017 மார்ச் 3 அன்று வெளியானது.  

## நடிகர்கள்
- அருண் விஜய் - வெற்றிமாறன் ஐபிஎஸ்
- மஹிமா நம்பியார் -தென்றல்
- தம்பி ராமையா -திருப்பதி
- அரவிந்த் ஆகாஷ்
- வம்சி கிருஷ்ணா -ஜான் மேத்யு
- அமித் பார்கவ் -அரவிந்த்
- அபிநயா -ஸ்ரீ அபிநயா
- கல்யாணி நடராஜன் -துளசி
- சுஜா வருணி - ஜான் மேத்யுவின் மனைவி
- மிஷா கோசல் - ஜெசிகா
- விஜயகுமார் - ஆணையாளர்

## கதைச் சுருக்கம்
செயற்கைக் கருத்தரிப்புக்குப் பின்னால் நடக்கும் முறைகேடுகளை மையமாகக் கொண்ட குற்றவியல் கதை இது.  
பாவ மன்னிப்பு அளிக்கும் பாதிரியார் ஒருவர் மர்மமான முறையில் தேவாலயத்தில் இறக்கிறார். அதே நேரத்தில் பாவமன்னிப்பு கேட்டு அங்கே வரும் ஒரு பெண்ணும் காணாமல் போகிறார். இந்த இரு சம்பவங்களுக்கும் இடையில் தொடர்பு இருக்கிறது என்ற நோக்கில் உதவி ஆணையர் வெற்றிமாறன் (அருண் விஜய்) விசாரணையில் இறங்குகிறார். சம்பவம் நடக்கும்போது தேவாலயத்துக்குச் சென்ற தென்றல் (மஹிமா) முதலான சிலர் கூறும் தகவல்களை வைத்துக்கொண்டு விசாரணையை முன்னெடுக்கிறார். கருவுற்ற பெண்கள் சிலர் அடுத்தடுத்து தற்கொலை செய்துகொள்வது இந்த வழக்கை மேலும் சிக்கலாக்குகிறது. இந்தச் சம்பவங்களுக்குப் பின்னால் இருக்கும் மர்மம் என்ன என்பதுதான் இத்திரைப்படத்தின் மீதிக் கதை.
# அசர்பைசானிய அரங்கு


**அசர்பைசானிய அரங்கு** (*Azerbaijani theatre*, ) என்பது அசர்பைசான் நாட்டு மக்களின் அரங்கு ஆகும்.  

அரங்கு இயக்கக் கூறுகள் அம்மக்களின் பல்வேறு ஆக்க வகைகளான விளையாட்டு, விளையாட்டுப் பாடல்கள், திருமணப் பழக்க வழக்கங்கள், பண்டைய விடுமுறைகள் ஆகியவற்றில் மிளிர்கின்றன. விளையாட்டுகளில் “*கிசுலான்பாக்*” – கண்ணாமூச்சி, “'கோசால்திகாக்*” – போலோ விளையாட்டு ஆகியனவும் விளையாட்டுப் பாடல்களில் “*கெபெனெக்*” – பட்டாம்பூச்சிப் பாடல், “*பானோவிசா*” – ஊதாப் பாடல் ஆகியனவும் திருமணப் பழக்க வழக்கங்களில் “*நிசான்*” – உறுதிப்பாடு, “*துவாக்கல்மா*” – மணமகள் திரைவிலக்கல், “*தோய்*” – திருமணம்) ஆகியனவும் விடுமுறைகளில் “*நோவுரூசு*” – இளவேனில் வருகை, “*கேவ்-சேச்''” – இளவேனில் ஆயத்தப்பாடு ஆகியனவும் அமையும்.
# பகுரைனிய அரங்கு

**பகுரைனிய அரங்கு** *(theatre of Bahrain)* இன்றைய வடிவில் 20 ஆம் நூற்ராண்டில் அந்நாட்டில் கல்வி தொடங்கிய பின்னர் தோன்றியதாகும். முன்பு பகுரைனில் நிழற்கூத்துகளும் பாவைக்கூத்துகளும் பரவலாக விளங்கினாலும் ஐரோப்பிய வடிவ நாடகங்கள் முதலில் பள்ளிகளில் அறிமுகப் படுத்தப்பட்டன.பின்னர் அரபு நாடகாசிரியர்களால் எழுதப்பட்ட நாடகங்கள் பள்ளிப் பாட்த்திட்ட்த்தில் சேர்க்கப்பட்டன.  

பொது மக்கள் நாடகத்தில் பேரார்வம் காட்டலாயினர். தாவ்பிக் அல்-அக்கிம், சாதல்லா வான்னவுசு போன்ற நாடகங்கள் அவர்களைப் பெரிதும் கவர்ந்தன. 1970 களில் அலி அல் சார்கவி, இப்ராம் அல்-அராயேத், அக்குவில் சவார், யூசஃப் அல்-ஆம்டன் போனற நாடகாசிரியர்களின் நாடகங்கள் பகுரைனில் நாடக அரங்கின் பொற்காலத்தை உருவாக்கின. பகுரைன் மூன்று அரங்குக் குழுமங்கலைப் பேணுகிறது. அவையாவன: அவால் அரங்கு, அல்-சாழ்சிரா அரங்கு, அல்-சவார் அரங்கு என்பனவாகும். பகுரைனில் 2012 இல் ஆயிரம்பேர் அமரும் பகுரைன் தேசிய அரங்கு திறக்கப்பட்டது.
# இலங்கை விரிகுடா ஆந்தை


**இலங்கை விரிகுடா ஆந்தை** (*Sri Lanka bay owl*) டைடோனிடிசு (Tytonidae) என்ற குடும்பத்தைச் சார்ந்த இப்பறவை ஒரு வித விரிகுடா ஆந்தை (Bay owl) இனத்தைச் சார்ந்ததாகும். இதன் உடல் நீளம் 29 செ. மீற்றர்களுடனும், சிறகுகள் விரிந்த நிலையில் 192 முதல் 208 மில்லி மீற்றர்கள் வரையிலும் இருக்கும். இதன் வால் பகுதி 81 முதல் 90 மில்லி மீற்றர்கள் வரை உள்ளது. இவற்றின் உணவு சிறிய கொறித்து உட்கொள்ளும் எலி போன்ற விலங்குகள் ஆகும். இவ்வகையான பறவைகள் இலங்கைத் தீவுப்பகுதி தென் மேற்கு இந்தியப்பகுதியில் அமைந்துள்ள மேற்குத் தொடர்ச்சி மலைத்தொடர் போன்ற பகுதிகளில் ஓரிட வாழ்வியாக வாழுகின்றன. சில நேரங்களில் இப்பறவை துணையினமான கிழக்கத்திய விரிகுடா ஆந்தை என்று கருதப்படுகிறது.  

இவற்றின் வாழ்விடங்கள் அயன அயல் மண்டலம், வெப்ப வலயம் அல்லது அதிகமான மழையைப்பெரும் காடுகள் மற்றும் உயரமான புல்வெளிப் பகுதிகள் போன்ற இடங்கள் ஆகும். இவை வாழும் பகுதிகளை அழிப்பதின் காரணமாக அழிவும் தருவாயில் இவை உள்ளன.
# கம்போடிய அரங்கு


**கம்போடிய அரங்கு** *(Theatre of Cambodia)* அல்லது *இலக்கோன் (Lakhon)* பல வகையினங்களைக் கொண்டதாகும். இதில் செவ்வியல் வகையும், நாட்டுப்புற வகையும், புத்தியல்பு (நவீன) வகையும் அடங்கும். கம்போடிய அரங்கு வடிவங்கள் அனைத்திலுமே நடன அடவுகள் பிணைந்து வரும். எனவே இவை நடன நாடகங்கள் எனப்படுகின்றன.
# துருக்கிய அரங்கு

**துருக்கிய அரங்கு** (*theatre of Turkey*) உதுமானியப் பேரரசு கால அரங்கு நடைமுறைகளையும் புத்தியல்புத் துருக்கிய அரங்கு மரபையும் பின்பற்றுகிறது. துருக்கியில் அரங்குகள் தனியார் அரங்குக் குழுமங்களிடமும் அரசின் நல்கையைப் பெறும் துருக்கி அரசு பொது இயக்குநரகத்திடமும் இஸ்தான்புல் நகராட்சி அரங்கிடமும் உள்ளன.  

## வரலாறு
தாரூல்பேதயீ என்பது ஓர் ஆட்டோமன் பேரரசுவகை அரங்கு ஆகும். இது 1914 இல் இசுதான்புல்லில் உருவாகியது. இது முக்சின் எர்தூக்ருல் அவர்களால் நடத்தப்படுகிறது.
# குதிரை வாகனம்



**குதிரைவாகனம்** என்பது இந்து சமயப் புராணங்களின்படி சாஸ்தா, கல்கி, சூரியன், சந்திரன் ஆகியோரின் வாகனமாகும். இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக குதிரைவாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் குதிரைவாகன உற்சவமும் ஒன்று.  

இவ்வாறு குதிரைவாகனத்தில் கடவுளர் ஊர்வலம் வருதலை குதிரைவாகன சேவை என்று அழைக்கின்றனர்.  

## வாகன அமைப்பு
குதிரை வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. குதிரைக்கு இறக்கைகள் உள்ளது போல வடிவமைக்கப்பட்டு, அது பாய்ந்து செல்வது போன்ற தோற்றத்தில் உள்ளது. குதிரை வாகனத்தின் மீது உற்சவரை அமர்த்த ஏதுவாக இரும்பால் தாங்கு பலகைகள் கூடுதலாக அமைக்கப்படுகின்றன.  

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்

## ஆதாரங்கள்
# நாகவாகனம்



**நாகவாகனம்** என்பது இந்து சமயப் புராணங்களின்படி விஷ்ணுவின் வாகனமாகும். விஷ்ணு பாம்புப் படுக்கையில் படுத்திருப்பதாக புராணங்கள் கூறுகின்றன. இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக நாக வாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் நாக வாகன உற்சவமும் ஒன்று.  

இவ்வாறு நாகவாகனத்தில் கடவுளர் ஊர்வலம் வருதலை நாகவாகன சேவை என்று அழைக்கின்றனர்.  

## வாகன அமைப்பு
நாக வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. நாகமானது தனது உடல்பகுதியை வட்ட வடிவில் ஒரு மேடைபோல சுருட்டி வைத்து நாகம் ஏழு தலைகளுடன் படமெடுத்தாடுவது போல வடிவமைக்கப்பட்டுள்ளது, நாக வாகனத்தில் நாகம் தன் உடலை சுருட்டியுள்ள பீடத்தின் மீது உற்சவரை அமர்த்த ஏதுவாக அமைக்கப்பட்டுள்ளது.  
## படக்காட்சியகம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்

## ஆதாரங்கள்
# கியார்கிய் ஏ.கிராசின்சுகி

**கியார்கிய் ஏ. கிராசின்சுகி** *(Georgij A. Krasinsky)* (பிப்ரவரி 19, 1939; இலெனின்கிராது, சோவியத் ஒன்றியம்) – மார்ச்சு 17, 2011) ஓர் உருசிய வானியலாலர் ஆவார். இவர் புனித் பீட்டர்சுபர்கில் உள்ள உருசிய அறிவியல் கல்விக்கழகம் சார்ந்த பயன்முறை வானியல் நிறுவனத்தில் முனைவாகச் செய்ல்பட்டார். இவர் கோளியக்கம் பற்றியும் வான்நாட்காட்டி பற்றியும் செய்த ஆராய்ச்சிக்காகப் பெயர்பெற்றவர்.  

இவர் 2003 முதல் 2006 வரையில் பன்னாட்டு வானியல் ஒன்றியத்தின் ஆணையம் 4-DI எனும் வான்நாட்காட்டிப் பிரிவின் தலைவராக இருந்தார்.  

குறுங்கோள் 5714 கிராசின்சுகி இவரது நினைவாகப் பெயர் இடப்பட்டுள்ளது.
# அலெக்சேய் பாவ்லோவிச் கான்சுகி

**அலெக்சேய் பாவ்லோவிச் கான்சுகி** *(Aleksey Pavlovitch Hansky)* (Алексей Павлович Ганский; 20 ஜூலை 1870, ஒதேசா – 11 ஆகத்து 1908, சிமீசு) ஓர் உருசிய வானியலாளர் ஆவார்.  

## வாழ்க்கை

கான்சுகி பள்ளிப் படிப்பை முடித்து ஒதேசா பல்கலைக்கழகத்தில் பட்டம் பெற்றார். இவர் வானியற்பியலிலும் வான் ஒளிப்படவியலிலும் பாரீசில் இருந்த மியூடன் வான்காணகத்திலும் இலெப்னிட்சு வானியர்பியல் நிறுவன போட்சுடாம் வானியற்பியல் வான்காணகத்திலும் பன்முறை மாறிமாறித் தங்கி ஆராய்ச்சியை மேற்கொண்டார். இவரது முதன்மையான ஆர்வம் சூரிய மேற்பரப்பின் கட்டமைப்பிலும்செயல்பாட்டிலும் கவிந்த்ருந்த்து. குறிப்பாக, இவர் சூரிய மாறிலி பற்றியும் மணியாக்கம் (சூரிய இயற்பியல்) பற்றியும் சூரியக் கரும்புள்ளிகள் பற்றியும் ஆய்வு மேற்கொண்டார்.  

கான்சுகி பல அறிவியல் தேட்டங்களில் பங்கேற்றார். இவர் நோவயாசெம்லியாவில் இருந்து 1896 ஆகத்து 9 சூரிய ஒளிமறைப்பையும் அக்லொசேபிரேவில் இருந்து 1905 ஆகத்து 30 சூரிய ஒளிமறைப்பையும் நோக்கினார். இவர் 1901 இல் சுபிட்சுபெர்கன் தேட்ட்த்தில் புவிக்கோளத்தின் உருவ அளவுகளை வானியல்/புவிப்புற அளக்கையால் கண்டறிய கலந்துகொண்டார்.இவர் 1907 இல் துருக்கித்தானத் தேட்டத்தில் 1907 ஜனவரி 14 சூரிய ஒளிமறைப்பை நோக்க கலந்துகொண்டார். ஆனால் இந்நோக்கம் மோசமான வானிலையால் நிறைவேறவில்லை. நோக்கீடுகளுக்காகவும் அளவீட்டிற்காகவும் வான் ஒளிப்படம் எடுக்கவும் இவர் மாண்ட் பிளாங்கை பத்துமுறைக்கும் மேலாக ஏறியுள்ளார்.  

இவர் 1905 இல் புல்கொவோ வான்காணக இணை வானியலாளரானார். மேலும் 1908 தொடக்கத்தில், அதாவது மே மாதத்தில், சிமீசு வான்காணகத்தில் சேர்ந்தார். இவ்வான்காணகம் 1900 ஆம் ஆண்டு நிறுவப்பட்டது. அங்கே புதிய ஆராய்ச்சித் திட்டத்தை ஆகத்து மாதத்தில் தொடங்கிய பின்னர் கருங்கடலில் நீந்தும்போது மாரடைப்பால் இறந்துவிட்டார்.  

## தகைமை

1927 இல் கண்டுபிடிக்கப்பட்ட குறுங்கோள் [[1118 கான்சுகியா இவரது நினைவாகப் பெயர் இடப்பட்டுள்ளது.
# குழுந்தலாயி அம்மன் கோயில்



**குழுந்தலாயி திருக்கோவில்** இந்தியாவின் தமிழ்நாட்டிலுள்ள திருச்சிராப்பள்ளி மாவட்டம் தில்லைநகர் பகுதியில் அமைந்துள்ளது. இது உறையூர் பகுதிக்கு காவல் தெய்வம் ஆகும். ஆண்டுதோறும் மாசி மாதம் இக்கோவிலுக்கு திருவிழா உறையூரில் நடைபெறும். அம்மன் வீதியுலா வருதல், தேரோட்டம், குட்டி குடித்தல், அருள்வாக்கு கூறுதல், மஞ்சள் நீராட்டு, விடையாற்றி போன்ற திருவிழா மிகவும் கோலாகலமாக நடைபெறும். சுற்று வட்டார கிராம மக்கள் கூட்டம் கூட்டமாக தினசரி இங்கு வந்து திருவிழாவில் பங்கு பெறுவார்கள்.
# செர்கேய் பாவ்லோவிச் கிளாசனாப்



**செர்கேய் பாவ்லோவிச் கிளாசனாப்** *(Sergey Pavlovich Glazenap)* (; – 12 ஏப்ரல் 1937) ஒரு சோவியத் ஒன்றிய வானியலாளரும் சோவியத் அறிவியல் கல்விக்கழகத் தகைமை உறுப்பினரும் (1929) ஆவார். இவர் 1932 இல் சமவுடைமை உழைப்பு வீரர் ஆனார்.  

## தகைமை
நிலாவின் ஒரு குழிப்பள்ளம் கிளாசனாப் குழிப்பள்ளம் எனவும் சிறுகோள் 857 கிளாசனாப்பியாவும் இவரது நினைவாகப் பெயர் இடப்பட்டுள்ளன.
# கண்டியின் செனரத்


**செனரத்தின** அல்லது **செனரத்** (*Senarat*) 1604 முதல் 1635 வரை கண்டி அரசை ஆண்ட மன்னர் ஆவார். முதலாம் விமலதருமனுக்கு அடுத்தபடியாக சேனரத் கண்டியை ஆண்டதாககச் சொல்லப்பட்டாலும், விமலதருமனின் மரணத்துக்குப் பின்னர் என்ன நிகழ்ந்தது, எவ்வாறு சேனரத் மன்னர் ஆனார் என்ற தகவல்கள் தெளிவில்லை. விமலதருமனின் சகோதரன் அல்லது ஒன்றுவிட்ட சகோதரன் எனக் கூறப்படுகிறது. இறந்த மன்னரின் மனைவி, தொன் கதரீனாவை மட்டுமன்றி, அவளது இரு மகள்மாரையும் மணந்த இவர் கண்டி வரலாற்றில் புதிராகவே விளங்குகின்றார். இவர் சிவனொளிபாத மலையில் பூசாரியாகப் பணியாற்றினார் எனவும், தொன் கதரீனாவை மணக்கும் பொருட்டு பூசாரித் தொழிலைக் கைவிட்டு கண்டி வந்ததாகவும் கூறப்படுகிறது. ரந்தெனிவலையில் நிகழ்ந்த போரில் போர்த்துக்கேயரைத் தோற்கடித்த இவரது பெறாமகன் குமாரசிங்கனது வீரம் வெகுவாகப் பாராட்டப்படுகின்றது. எனினும், இவரை அடுத்து வாரிசுரிமைச் சிக்கல் வந்தபோது, தந்திரமாகத் தன் இரு பெறாமக்களைத் தவிர்த்துவிட்டு, இராஜசிங்கனை முடிசூட்டினார். அவர்கள் இருவரும் சிலகாலத்துக்குள்ளாகவே மர்மமாக இறந்தனர்.  

கற்பிட்டிப் பகுதியில் போர்த்துக்கீசரால் பெருமளவு அச்சுறுத்தல்களைச் சந்தித்த சோனகர் இவரிடம் அடைக்கலம் கோர, இவர் கிழக்கிலங்கையின் மட்டக்களப்புப் பகுதியில் அவர்களைக் குடியேற்றுவித்தார்.  

## மேலும் காண
- மகாவம்சம்
- ஆட்சியாளர் பட்டியல், இலங்கை
- இலங்கையின் வரலாறு
- கண்டி இராச்சியம்

## உசாத்துணைகள்

- இலங்கையின் அரசர்கள்
# கிரில் பாவ்லோவிச் புளோரன்சுகி

**கிரில் பாவ்லோவிச் புளோரன்சுகி** *(Kirill Pavlovich Florensky)* (; 27திசம்பர் 1915 – 9ஏப்பிரல் 1982) ஓர் உருசிய, சோவியத் வானியலாளரும் புவிவேதியியலாளரும் ஆவார். இவர் கோள் அறிவியலில் புலமை வாய்ந்தவர்.இவர் சோவியத் அறிவியல் கல்விக்கழகத்தின் வெர்னத்சுகி நிறுவனகொப்பீட்டுக் கோளியல் துறையின் தலவராவார்.  

இவர் உருசியப் பல்துறை அறிஞர் பாவேல் புளோரன்சுகியின் இரண்டாம் மகனாவார்.  

நிலாவின் குழிப்பள்ளம் புளோரன்சுகி குழிப்பள்ளம் என இவரது நினைவாகப் பெயர் இடப்பட்டுள்ளது.
# தோனா கதரீனா



**தோனா கதரீனா** (பிறவிப்பெயர்: **குசுமாசன தேவி**) கண்டி அரசை 1581 இல் ஆண்ட ஒரு அரசி ஆவாள். கண்டி மன்னன் கரலியத்தே பண்டாரன் என்பானின் மகளான இவள், போர்த்துக்கேயரின் கட்டுப்பாட்டின் கீழேயே வாழ நேரிட்டதுடன், அவர்களால் மதமாற்றப்பட்டு, தோனா கதரீனா எனும் பெயரையும் பெற்றுக்கொண்டாள்.  

## வாழ்க்கை
தந்துறைப் போர் காலவேளையில், கரலியத்தே பண்டாரன் இறந்ததை அடுத்து, 1581இல் போர்த்துக்கேயரால், போர்த்துக்கல்லின் திறை அரசாக முடிசூட்டப்பட்டாள் தோனா கதரீனா. அப்போது இளமங்கையாக இருந்த கதரீனா, சீதாவக்கை மன்னன் முதலாம் இராஜசிங்கனால் அதேயாண்டு ஆட்சிகவிழ்க்கப்பட்டாள்.  

முதலாம் இராஜசிங்கன் இறந்தபின்னர் ஏற்பட்ட ஆட்சிக்குழப்பத்தில், முதலாம் விமலதர்மசூரியன் இவளை மணந்ததன் மூலம், ஆட்சிக்குத் தகுதியாகி, கண்டி அரசனாக 1594இல் அரியணை ஏறினான். அவனும் இறக்கநேரிட்டதும், தன் மைத்துனன் செனரத் மன்னனை மணந்து அவனுக்கும் ஆட்சிபீடமேறும் வாய்ப்பை நல்கினாள்.  

முதலாம் விமலதர்மசூரியனிடம் அவளுக்கு மகாஸ்தான அதகாசி, சந்தான அதகாசி ஆகிய இரு மக்களும், செனரதனிடம் மகாஸ்தானனும் பிறந்தார்கள். மகாஸ்தான அதகாசி, 1612இல் ஏற்பட்ட ஒரு தீராப்பிணியால், ஆறுநாட்கள் நோய்ப்படுக்கையில் கிடந்து மரித்தான். அரசியல் தந்திரத்துக்காக, அவள் மீண்டும் பௌத்தத்தைத் தழுவிக்கொண்டாலும், கதரீனா இறுதிவரை, கிறிஸ்தவப் பெண்ணாகவே வாழ்ந்து மடிந்ததாக அறியமுடிகின்றது. பேரன்புக்குரிய மூத்த மகன் மகாஸ்தான அதகாசி இறந்ததும், கதரீனாவைப் பெருந்துயர் வாட்ட, 10 யூலை 1613இல் அவள் மரித்தாள்.
# பெஞ்சமின் செக்கோவ்சுகி


**பெஞ்சமின் செக்கோவ்சுகி** (*Benjamin Jekhowsky*, , பிறப்பு: 1881, புனித பீட்டர்சுபர்கு (உருசியா); இறப்பு: 1975, என்கவுசே-லெசு-தெர்மசு (பிரான்சு)) உருசிய-பிரெஞ்சு வானியலாளர் ஆவார். இவர் இவர் ஓர் இருப்புவழித் தட்த்துறையின் அலுவலருக்கு மகனாக புனித பீட்டர்சுபர்கில் பிறந்தார்.  

இவர் மாஸ்கோ பல்கலைக்கழகத்தில் கல்விகற்ற பிறகு 1912 முதல் பாரீசு வான்காணகத்தில் சேர்ந்து பணிபுரிந்தார். பின்னர் இவர் பிரான்சின் குடியேற்ர நாடான அல்ஜீரியாவில் இருந்த அல்ஜீயெர்சு வான்காணகத்தில் சேர்ந்து வான்கோள இயக்கவியலில் புலமை பெற்றார். இவர் 1934ஆம் ஆண்டுக்குப் பிறகு **பெஞ்சமின் தெ ஜெகோவ்சுகி** எனும் பெயரில் அறிவியல் கட்டுரைகளை எழுதினார். சிறுகோள் மையம் இவரது கண்டுபிடிப்புகளை "**பி. ஜெகோவ்சுகி**" ) எனும் பெயரில் பதிவு செய்துள்ளது. இக்கால ஆங்கிலத்தில் இவரது பெயர் இழ்செகோவ்சுகி என வழங்குகிறது.  

இவர் பன்னிரு சிறுகோள்களைக் கண்டுபிடித்தார்.  

}}
# அலெக்சாந்தர் குர்சுட்டைன்


**அலெக்சாந்தர் அரோனவிச் குர்சுட்டைன்** (*Alexander A. Gurshtein*, ; 21 பெப்ரவரி 1937 – 3 ஏப்ரல் 2020) ஓர் உருசிய வானியலாளரும் அறிவியல் வரலாற்றாசிரியரும் ஆவார்.  

இவர் தன் இளவல் பட்டத்தை மாஸ்கோவில் உள்ள சுடெர்ன்பர்கு அரசு வானியல் நிறுவனத்தில் 1966 இல் பெற்றார். தன்முனைவர் பட்டத்தைப் புனித பீட்டர்சுபர்கில் உள்ள புல்கொவோ வான்காணகத்தில் இயற்பியலிலும் கணிதவியலிலும் 1980 இல் பெற்றார்.  

இவர் உருசியாவில் விண்வெளித் திட்டங்களில் வானியலாளராக முனைவாகச் செயல்பட்டார். இவர் உருசியக் கல்வி அமைச்சகம் சார்ந்த பல தொழில்முறை நிறுவனங்களில் குறிப்பாக, வானியல் கல்வி மன்ரத் தலைவராகவும் அறிவியல் தொழில்நுட்ப வரலாற்று நிறுவன இணை இயக்குநராகவும் பனிபுரிந்துள்ளார். இவர் உருசிய அறிவியல் கல்விக்கழகம் வெளியிடும் *அறிவியல் வரலாற்று ஆண்டிதழின்* முதன்மை ஆசிரியராக விளங்கினார். மேலும் அதன் கல்வியியல் இதழாகிய *இயற்கை* எனும் திங்கள் இதழின் இணை முதன்மை ஆசிரியரும் ஆவார். இவர் கோளியலில் பல நூல்களையும் ஆய்வுக் கட்டுரைகளையும் எழுதியுள்ளார். இவர் ஐந்து பதிவுரிமங்கள் பெற்றுள்ளார். மேலும் பல பன்னாட்டு பேரவைகளில் கலந்துகொண்டு பங்களிப்புகள் செய்துள்ளார்.  

இவர் 1995 இல் உருசியக் கல்விக்கழகத்தில் இருந்து விலகி, கொலராடோ கிரேண்டு ஜங்சனில் உள்ள மெசா அரசு கல்லூரியின் வானியல், அறிவியல் வரலாற்றுத் துறையின் வருகைப் பேராசிரியர் ஆனார். அண்மையி இவர் விண்மீன்குழுக்களின் வரலாறு குறித்தும் ஓரைமண்டல வரலாறு குறித்தும் பல ஆய்வுகளை அமெரிக்க அறிவியலாளர் இதழிலும் வானமும் தொலைநோக்கியு இதழிலும் பிற தொழில்முறை இதழ்களிலும் எழுதிவருகிறார்.
# கருங்கொண்டை முக்குளிப்பான்



**கருங்கொண்டை முக்குளிப்பான்** அல்லது **கருங்கொண்டை பெரிய முக்குளிப்பான்** ஒரு நீர்ப்பறவை. இது இனப்பெருக்கக்காலத்தில் தான் சேரவிருக்கும் இணையுடன் புரியும் காதல் நடனம் புகழ்பெற்றது. இப்பறவையின் அறிவியற்பெயர் *பொடிசெப்சு கிறித்தாத்தசு* (*Podiceps cristatus*). இலத்தீனில் cristatus எனில் கொண்டையுடையது என்று பொருள். Podiceps என்பது கால்கள் உடலின் பின்பகுதிப் பக்கத்தில் உள்ளதைக் குறிக்கின்றது. இது முக்குளிப்பான் (grebe) குடும்பத்தைச் சேர்ந்த ஒரு பறவை.  

## விளக்கம்
கருங்கொண்டை முக்குளிப்பான் முக்குளிப்பான் வகைப் பறவைகளைலேயே பெரிய உடல் கொண்டவொன்று, ஆகவே இதனைப் கருங்கொண்டைப் பெரிய முக்குளிப்பான் என்றும் சொல்லலாம். இது பழைய உலகம் எனக்கூறப்படும் ஆப்பிரிக்க, ஐரோப்பிய ஆசிய நிலப்பகுதியிலும், அமெரிக்காவிலும் காணப்படுகின்றது. இதன் உடல் அளவு நீளமும் இறக்கை விரிப்பளவும், எடை .  

}}
# அல் ஹசன்


அலீயின் முதல் மகன் ஹுசைன் இப்னு அலீயின் பெயர் பொறிக்கப்பட்ட காட்சி, இஸ்தான்புல், துருக்கி]]  

**அல்-ஹசன் இப்னு அலீ இப்னு அபீ தாலிப்** (Al-Ḥasan ibn ʿAlī ibn Abī Ṭālib) ( , 624–670 (பொது ஆண்டு), பொதுவாக ஹசன் என்று அழைக்கப்படுவர். முகமது நபியின் பேரனும், அலீ – பாத்திமா இணையரின் இரண்டு மகன்களில் மூத்தவர் ஆவார். இவரது தம்பியின் பெயர் இமாம் ஹுசைன் ஆகும்.  

இவரது தந்தை அலீக்குப் பின்னர், ஐந்தாவது ராசிதீன் கலிபாவாக 661–இல் சில மாதங்கள் பதவியில் இருந்தவர்.  

ஹசனின் மறைவுக்குப் பின்னர் முதலாம் முஆவியா என்பவர் உமையா கலீபகத்தின் மதகுருவாகவும், ஆட்சியாளராகவும் விளங்கினார். ஹுசைன் ஏழைகளுக்கு தானம் செய்வதிலும், அடிமைகளிடம் அன்பு காட்டுவதிலும், வீரத்திலும், சகிப்புத்தன்மையிலும் சிறந்து விளங்கியவர்.  

## நல்லடக்கம்
அல் ஹசனின் மறைவிற்குப் பின்னர் அவரது உடல், மதீனாவில் உள்ள முகமது நபியின் கல்லறை அருகே அடக்கம் செய்யப்பட்டது.  

## இதனையும் காண்க
- அலீ
- இமாம் ஹுசைன்
- சியா இசுலாம்
- பன்னிருவர்கள்
# தெலங்காணா சட்டப் பேரவை



**தெலங்காணா சட்டப் பேரவை** (*Telangana Legislative Assembly*) என்பது இந்திய மாநிலமான தெலங்காணாவில் சட்டவாக்கத்துக்கான கீழவையாகும். இந்தப் பேரவையில் மொத்தம் 119 உறுப்பினர்களை பொது வாக்குரிமை அடிப்படையில் மக்கள் தேர்ந்தெடுக்கின்றனர். இந்த மன்றத்தின் தற்போதைய சபாநாயகராக போச்சாராம் ஸ்ரீனிவாஸ் ரெட்டி உள்ளார்,இந்தியத் தேர்தல் ஆணையம் நடத்தும் சட்டமன்றத் தேர்தலில், ஒவ்வொரு தேர்தல் தொகுதியிலும் அதிக வாக்குகள் பெற்றவர் வெற்றியாளராக அறிவிக்கப்பட்டு, அந்த தொகுதிக்கான சட்டமன்ற உறுப்பினராவார். ஒவ்வொரு உறுப்பினர்க்கும் ஐந்தாண்டு காலம் பதவி நீடிக்கும். உறுப்பினர் இறந்தாலோ, பதவி விலகினாலோ, குற்றச் சுமத்தப்பட்டு பதவியில் இருந்து நீக்கப்பட்டாலோ, அவர் தேர்ந்தெடுக்கப்பட்ட தொகுதியில் மறுதேர்தல் நடத்தப்படும். அதிக உறுப்பினர்களை பெற்ற கட்சி, ஆளுங்கட்சியாகிறது.
# இலங்கையின் பதிப்புரிமைச் சட்டம்


**இலங்கையின் பதிப்புரிமைச் சட்டம்** என்பது  2003ஆம் ஆண்டின் 36ஆம் இலக்க புலமைச்சொத்துப் பாதுகாப்புச் சட்டத்திற்கு அமைவான சட்டம் ஆகும். இச்சட்டம் 1979 ஆம் ஆண்டின் 52 ஆம் இலக்க குறியீட்டு அறிவுசார் சொத்துச் சட்டத்திற்குப் பதிலாக இயற்றப்பட்ட சட்டம் ஆகும்.  

## சட்டம்
### சட்டத்தில் உள்ளடங்கப்படுபவை
இச்சட்டத்தின் ஆறாம் பகுதிக்கு அமைவாக படைப்புக்கள் எனப் பொதுப்பெயர் கொண்டு வழங்கப்படும் இலக்கியம், அறிவியல், கலை சார்ந்த படைப்புக்கள் யாவும் இச்சட்டத்தினுள் அடங்கும் மேலும்  
- புத்தகங்கள், குறும்புத்தகங்கள், கணனி நிரற்படுத்தல்கள், கட்டுரைகள், எழுத்துப்படைப்புகள்
- பேச்சுகள், விரிவுரைகள், இதர பேச்சுப் படைப்புகள்
- நாடகங்கள், இசை நாடகங்கள், சிறுவர் நாடகங்கள் மற்றும் இதர மேடைப் படைப்புகள்
- இசைப் படைப்புகள்
- கட்செவிப்புல படைப்புகள்
- கட்டடக்கலைப் படைப்புகள்
- தட்டச்சு, ஓவியம், சிலைகள் போன்ற நுண்கலைப் படைப்புகள்
- படப்பிடிப்புப் படைப்புகள்
- வரைபடங்கள், திட்டங்கள், வடிவமைப்புகள், முப்பரிமாணப் படைப்புகள், புவியியல், அறிவியல் சார்ந்தவை
என அனைத்துப் படைப்புகளுகள், அவற்றின் திரிபுகள், உருமாற்றங்கள், சேமிப்புகள் அனைத்தும் இச்சட்டத்தினுள் அடங்குபவை ஆகும். (ப. 7)  

அத்துடன் இச்சட்டத்தின் 8 ஆம் பகுதியின் 26 ஆம் உபபகுதிச் சட்டத்தின் படி  
- எண்ணங்கள், தத்துவங்கள், கொள்கைகள்
- உத்தியோகபூர்வ மொழிபெயர்ப்புகள், உத்தியோகபூர்வ சொற்றொடர்கள், நிர்வாக, சட்ட சொற்றொடர்கள்
- நாளொன்றின் செய்திகள்
ஆகியவையும் இச்சட்டத்தினுள் அடங்கும்.  

### பதிப்புரிமைக் காலம்
ஒரு படைப்பானது ஒரு ஆசிரியருக்கும் சொந்தமாக இருக்கும் போது, அவ்வாசிரியர் தன் வாழ்நாள் காலம் முழுவதும் இப்பதிப்பை த்ன்னுடைய சொந்த உரிமையாகக் கொண்டுள்ளார். மேலும் அவர் இறக்கும் திகதியிலிருந்து 70 வருடங்களின் பின்னும் இச்சட்டம் செல்லுபடியாகும்.  

### பதிப்புரிமை மீறல்
இச்சட்டத்தினுள் அடங்குகின்ற விடயங்களை குறித்த பதிப்பு அல்லது படைப்பினுடைய உரிமையாளரின் உத்தியோகபூர்வ அனுமதி இன்றி, சட்டத்திற்கு முரணாக அவற்றை பிரதி செய்யும் போது, நீதிமன்றம், சட்டத்தை மீறியவர் மீது தடை, தண்டப்பணம் ஆகியவற்றை விதிக்கும் அதிகாரத்தைக் கொண்டுள்ளது.
# இமாம் ஹுசைன்

, ஈராக்]]  

**இமாம் ஹுசைன்** (*Husayn ibn Ali or Al-Ḥusayn ibn ‘Alī ibn Abī Ṭālib*) (; (பிறப்பு: 10 சனவரி 626 – இறப்பு: 10 அக்டோபர் 680), இறைத்தூதர் முகமது நபியின் பேரனும், அலீ – பாத்திமா இணையரின் இரண்டாவது மகனாக மதீனாவில் பிறந்தவர். மேலும் ஹுசைன், சியா இசுலாமின் முதல் இமாமாகவும் சியா இஸ்லாமியரால் கருதப்படுபவர். இவரது அண்ணன் அல் ஹசன் ஆவார்.  

உமையா கலீபகத்தின் முதல் கலிபாவான முதலாம் முஆவியா 680-இல் மறைவிற்குப் பின்னர் ஆட்சிக்கு வந்த அவரது மகன் யசீதின் ஆளுநருடன், மக்களுக்காக மோதல் ஏற்பட்டு , ஹுசைன் மக்காவிலிருந்து தற்கால ஈராக்கில் உள்ள கூபா நகரத்திற்கு தனது படைகளுடன் சென்ற போது கர்பலா எனுமிடத்தில் 10 அக்டோபர் 680-இல் யசீதின் படைகள் ஹுசைனை இடைமறித்து தலையை கொய்தனர். எனினும் இந்த நிகழ்வு அங்குள்ள இஸ்லாமிய எதிரிகளால் தீட்டப்பட்ட சதி என்று அப்போது தான் ஹுசைனுக்கு தெரிந்தது முகமது நபியின் பேரனை கொன்ற காரணத்தினால், கலீபகத்தில் பெரும் கலவரம் மூண்டது. பின்னர் உமையா கலீபகத்தினை வீழ்த்தி விட்டு அப்பாசிய வம்சத்தவர்கள் அப்பாசியக் கலீபகத்தை நிறுவினர்.  

ஹுசைனின் நினைவை போற்றும் வகையில் சியா பிரிவு இசுலாமியர்கள் ஆண்டு தோறும் முகரம் மாதத்தின் பத்தாவது நாளான ஆஷூரா நாளை தியாகத் திருநாளாக கொண்டாடுகிறார்கள்.  

## நல்லடக்கம்
கர்பலா நகரத்தில் இமாம் ஹுசைன் கொல்லப்பட்ட இடத்தில் கல்லறை அமைக்கப்பட்டுள்ளது.  

## இதனையும் காண்க
- அல் ஹசன்
- அலீ
- பாத்திமா
- பன்னிருவர், சியா இசுலாம்

## அடிக்குறிப்புகள்
# பீகார் தொடருந்து விபத்து

**பீஹார் ரயில் பேரழிவு** என்பது 1981 ஜூன் 6 அன்று இந்தியாவில் நடந்த தொடருந்து விபத்தை குறிக்கும் சம்பவம் ஆகும். மான்சி மற்றும் சகார்சா இடையே 800க்கும் மேற்பட்ட பயணிகளை சுமந்து சென்றபொழுது பாக்மதி ஆற்றுப்பாலத்தை கடந்தபொழுது தடம்புரண்டு நதியில் முழ்கியது.  

ஐந்து நாட்களுக்கு பின்னர், 200 க்கும் மேற்பட்ட உடல்கள் மட்டும் மீட்கப்பட்டன, நூற்றுக்கணக்கான உடல்கள் இன்னும் கண்டறியப்படவில்லை. மதிப்பீட்டளவிள் மொத்த மரணங்களின் எண்ணிக்கை 500 முதல் 800 வரை இருக்கும் என்று அஞ்சப்படுகிறது. இந்த விபத்து மோசமான ரயில் விபத்தாக பதிவுசெய்யப்பட்டுள்ளது.  

விபத்துக்காண காரணம் கேள்விக்குறியாக உள்ளது, மேலும் காரணங்கள் நன்கு ஆவணப்படுத்தப்படவில்லை எனினும் பல உத்தேசமாக பல காரணங்கள் கூறப்படுகின்றன:  
- சூறாவளி
- திடீர் வெள்ளப்பெருக்கு
- கட்டுப்பாட்டு தோல்வி
# இலியோனித் இலேனின்


**இலியோனித் விளாதிமிரோவிச் இலேனின்** (*Leonid Vladimirovich Elenin*, ; பிறப்பு: 10 ஆகத்து 1981) உருசிய பயில்நிலை வானியலாளர் ஆவார். இவர் குறுங்கோள் காணும் வான்காணகமான மேகில் மலையில் அமைந்த SON-NM வான்காணகத்தில் நோக்கீட்டு விதிமுறைகள் #H00-H99|H15 ஆகியவற்றைப் பின்பற்றிப் பன்னாட்டு அறிவியல்சார் ஒளியியல் வலையமைப்பு வாயிலாக இணைந்து பணிபுரிந்தார். இது உருசியாவின் மேற்குப் பகுதியில் அமைந்த முதல் தொலைவிட நோக்கீட்டு வான்காணகம் ஆகும்.  

இவர் கெடிழ்சு பயன்முறைக் கணிதவியல் நிறுவனத்துக்காகப் பணிபுரிகிறார். இவர் உருசியாவில் இலியூபெர்த்சி எனும் மாஸ்கோ பகுதியில் வாழ்கிறார். பின்னர், இவர் 2011 சூலை 7 இல் பி/2011 NO1 எனும் வால்வெள்ளியையும் கண்டுபிடித்தார்.  

இவர் 2008 திசம்பர் 1 இல் முதன்முதலாக 2008 XE எனும் குறுங்கோளை திசெக் (Tzec) #H00-H99|H10 எனும் நோக்கீட்டு விதிமுறைகளைப் பின்பற்றிக் கண்டுபிடித்தார். இவர் முதல் அமோர் குறுங்கோளாகிய (புவியண்மைக் குறுங்கோள்) ஐ 2010 செப்டம்பர் 10 இல் ISON-NM (H15) நோக்கீட்டு விதிமுறைகளின்படிக் கண்டுபிடித்தார்.  

இவர் 2011 ஆகத்து 23 இல் வியாழனைப் பின்பற்றும் L5 வியாழன் திரொழான் ஆகிய ஐக் கண்டுபிடித்தார். மேலும் இவர் செவ்வாயைக் கடக்கும் குறுங்கோளாகியஐ 2011 ஆகத்து 25 இல் கண்டுபிடித்தார். அதேபோல புவியண்மை வான்பொருளான குறுங்கோள் ஐ 2011 ஆகத்து 27 இல் கண்டுபிடித்தார். இவர் கண்டுபிடித்த எண்ணிட்ட முதல் ISON-NM குறுங்கோள் 365756 ISON ஆகும்.  

இவருக்கு 2013 ஜனவரி 29 இல் சிறுகோள் மையம் பயில்நிலை வானியலாருக்கு வழங்கும் 2012 ஆம் ஆண்டிற்கான எட்கார் வில்சன் விருதை வழங்கியது.
# ஹல்டிகாட்



**ஹல்டிகாட்** (Haldighati), மேற்கு இந்தியாவின் இராஜஸ்தான் மாநிலத்தின் ஆரவல்லி மலைத்தொடரில், ராஜ்சமந்து மாவட்டத்தையும், பாலி மாவட்டத்தையும் இணைக்கும் கணவாய் பகுதியாகும்.  

ஹல்டிகாட் கணவாய் உதய்பூரிலிருந்து 40 கிலோ மீட்டர் தொலைவில் உள்ளது.  

## பெயர்க் காரணம்
இப்பகுதியில் காணப்படும் மஞ்சள் நிற மண்னால் *ஹல்டிகாட்* எனப் பெயர் பெற்றது. இந்தி மொழியில் ஹல்டி என்பதற்கு *மஞ்சள்* எனப் பொருளாகும்.  

## வரலாறு
ஹல்டிகாட் மலைக்கணவாய் வரலாற்று சிறப்பு மிக்க இடமாகும். இப்பகுதியில் மேவார் மன்னர் மகாராணா பிரதாப் படைகளுக்கும், மான் சிங் தலைமையிலான முகலாயப் பேரரசுப் படைகளுக்கும் 1,576-இல் கடுமையான போர் நடைபெற்றது.  

## நினைவுச் சின்னங்கள்
குதிரையின் கல்லறை, ஹால்டிகாட், இராஜஸ்தான்]]  

ஹல்டிகாட் போரில் மகாராணா பிரதாபின் குதிரையான சேத்தக் முக்கியப் பங்காற்றியது. போரில் பலத்த காயம் அடைந்த சேத்தக் குதிரை 21 சூன் 1576-இல் இறந்தது. மகாராணா பிரதாப் சேத்தக் குதிரைக்கு மரியாதை செய்விக்கும் முகமாக தனியாக கல்லறையில் அடக்கம் செய்து நினைவுச் சின்னம் அமைத்தார்.  
2009-இல் இந்திய அரசு மகாராணா பிரதாப்பின் ஒலி - ஒளியுடன் கூடிய அருங்காட்சியகத்தை திறந்து வைத்தது.  

## இதனையும் காண்க
- ஹல்டிகாட் போர்
# மேலுமலைக் கணவாய்

**மேலுமலைக் கணவாய்** என்பது கிழக்குத் தொடர்ச்சி மலைகள் பகுதியில் அமைந்த ஒரு கணவாய் ஆகும். இது கிருட்டிணகிரியில் இருந்து 20 கிலோமீட்டர் தொலைவில் உள்ளது. இது தமிழ்நாட்டின், கிருட்டிணகிரி மாவட்டம் மேலுமலை என்னும் கிராமத்திற்கு அருகில் உள்ளது.  

இதுவே ஒசூரை கிருட்டிணகிரியுடன் இணைக்கிறது.  

இதன் வழியாக தேசிய நெடுஞ்சாலை 7 செல்வதால் தமிழகத்தின் முதன்மையான வணிக வழித்தடமாக உள்ளது. தமிழகத்திலிருந்து சாலை வழியாக ஒசூர், பெங்களூர் ஆகியவற்றை அடையும் பெருமளவிலான பொருட்கள் இக்கணவாய் வழியாகவே செல்லுகின்றன. இக்கணவாய் பகுதி காடுகள் அடர்ந்த பகுதியாக உள்ளது.
# நவும் இதெல்சன்

**நவும் இலியிச் இதெல்சன்** (*Naum Ilyich Idelson*, , மார்ச்சு 1 (13), 1885, புனித பீட்டர்சுபர்கு - சூலை 14, 1951, இலெனின்கிராது ஓர் உருசிய, சோவியத் கோட்பாட்டு வானியலாளரும் வானியற்பியலாளரும் ஆவார். இவர் இயற்பியல் வரலாற்றிலும் கணிதவியல் வரலாற்றிலும் புலமை வாய்ந்தவர்.  

## வாழ்க்கை
இவர் 1885மாச்சு 1 (13) இல் புனித பீட்டர்சுபர்கில் பிறந்தார். இவர் 1909 ஆம் ஆண்டில் பீட்டர்சுபர்கு பல்கலைக்கழகத்தில் இயற்பியல், கணிதவியல் துறையில் புல உறுப்பினராகச் சேர்ந்தார்.இவர் 1919 முதல் 1931 வரை பீட்டர்சுபர்கு பல்கலைக்கழகத்தின் வானியல் நிறுவனத்தில் பணியாற்றினார். 1931 முதல் 1936 வரை புல்கொவோ வான்காணகத்தின் வானியல் கோட்பாட்டுப் பிரிவில் பணிபுரிந்தார்.இவர் 1946 ஆம் ஆண்டில் புல்கொவோ வானகாணக இயக்குநரானார். இவர் 1951 ஜூலை 14 இல் இலெனின்கிராதில் இறந்தார்.  

நிலாவின் குழிப்பள்ளம் ஒன்று இதெல்சன் குழிப்பள்ளம் என இவரது நினைவாகப் பெயர் இடப்பட்டுள்ளது.
# வசீலி பெசென்கோவ்

**வசீலி கிரகொரியேவிச் பெசென்கோவ்** (*Vasiliy Grigorievich Fesenkov*, , சனவரி 13, 1889 - மார்ச்சு 12, 1972) ஒரு சோவியத், உருசிய வானியற்பியலாளர் ஆவார்.  

## வாழ்க்கை

இவர் நோவொசெர்காசுக்கில் பிறந்தார். இவர் 1911 இல் கார்க்கோவ் பல்கலைக்கழகத்தில் பட்டம் பெற்றார். பிரகு இவர்பாரீசுப் பல்கலைக்கழகமாகிய சோபான்னேவில் சேர்ந்தார். இங்கு இவர் முனைவர் பட்டத்தினை 1914 இல் பெற்ரார்; இதர்கிடையில் இவர் பாரீசு நகர மியூடன், நைசு வான்காணகங்களிலும் பணிபுரிந்தார். இவர் உருசிய வானியற்பியல் நிறுவனத்தை 1923 இல் உருவாக்கியவர்களில் ஒருவராவார். இது பின்னர் சுட்டெர்ன்பர்கு வானியல் நிறுவனம் எனப் பெயர் மாற்றப்பட்டது. இங்கு இவர் 1936 முதல் 1939 வரை இயக்குநராகப் பணிபுரிந்தார். இவர் 1935 இல் சோவியத் ஒன்றிய அறிவியல் கல்விக்கழகத்தின் கல்வியாளராகத் தேர்வு செய்யப்பட்டார். இவர்தான் ஒளியளவியலைப் பயன்படுத்தி புவிமுனைச் சுடரொளியை ஆய்வை மேற்கொண்டு அதன் இயங்குமுறையை விளக்கினார்.  

இவர் அல்மாத்தியில் பெசென்கோவ் வானியற்பியல் நிறுவனத்தை உருவாக்கினார். மேலும் அதன் இயக்குநராக 1964 வரை செயல்பட்டார். இவர் கழ்சாக்தான் அறிவியல் கல்விக்கழகத்தின் உறுப்பினரும் ஆவார்.  

இவர் அண்டவியல், கோள் அறிவியல், சூரிய குடும்ப வானியல் ஆகிய துறைகளில் பணிபுரிந்தார். இவர்1947 இல் துங்குசுகா நிகழ்விட்த்துக்குச் சென்று மொத்தல் வான்பொருளின் பொருண்மையையும் அதன் வட்டணையையும் மதிப்பிட்டார்.இதே மதிப்பீட்டை இவர் 1947 இல் வீழ்ந்த சிகோட்-அலின் விண்கல்லுக்கும் செய்தார்.  

இவருக்கு மூன்று இலெனின் ஆணைகளும் ஒரு செம்பதாகை ஆணையும் பல பதக்கங்களும் தரப்பட்டன. செவ்வாயின் ஒரு குழிப்பள்ளம் பெசென்கோவ் குழிப்பள்ளம் என இவரது நினைவாகப் பெயர் இடப்பட்டுள்ளது.  

சோவியத் வானியலாளர் நிகோலாய் சுதெபனோவிச் செர்னிக் 1977 இல் கண்டுபிடித்த 2886 பெசென்கோவ் எனும் சிறுகோள் இவரது நினைவாகப் பெயர் இடப்பட்டுள்ளது.  

இவர் மாஸ்கோவில் இறந்தார்.  

## நூல்தொகை
- *Life in the universe* by A. Oparin and V. Fesenkov, New York, Twayne Publishers, 1961
- *Soviet IGY studies in zodiacal light* by Fesenkov V.G., New York, U. S. Joint Publications Research Service, 1959